Να στρίψω ή είμαι εντάξει;
Ξεκινάω το ρεπορτάζ για τη μαφία στο Fox 29 το 1994
και ασχολούμαι πολύ με τον Μερλίνο.
Η αναστολή του ίσως έληξε,
αλλά ο Μερλίνο παραμένει στο προσκήνιο.
Στην κατοχή μέλους της σπείρας Μερλίνο βρέθηκε κλεμμένη Lamborghini.
Μερλί… Ένα φορτηγό. Κάτσε.
Ο Μερλίνο γίνεται πρώτη είδηση γιατί είναι μαγκάκι.
Ντύνεται καλά.
Κινείται με χάρη.
Είναι αλαζόνας.
Πώς νιώθεις για τη λήξη της αναστολής;
-Ωραία. Θα πάμε στο Disney World. -Αλήθεια;
Έμπαινε σε ένα δωμάτιο και ήταν επιβλητικός.
Όταν πήγαινε σε κλαμπ, οι ουρές παραμέριζαν, οι πόρτες άνοιγαν
και έμπαινε ο Τζόι Μερλίνο.
Ο Τζόι μετατράπηκε σε διασημότητα.
Ο Τζόι δεν φοβόταν την κάμερα, δεν φοβόταν τον δημοσιογράφο.
Σε οποιαδήποτε συζήτηση, μπορούσε να έχει την τελευταία λέξη.
Μια φορά, είπα "Τζο, υπάρχει συμβόλαιο θανάτου για σένα".
Η ταρίφα είναι στο μισό εκατομμύριο.
Αφού έμεινε σιωπηλός λίγο, είπε…
Πόσο; Θα με σκότωνα εγώ.
Είναι επική ατάκα.
Ξέρει να χειραγωγεί την πιάτσα, τα ΜΜΕ,
και είναι ξύπνιος γκάνγκστερ.
Θα το πίστευες αν σου έλεγαν ότι την παραμονή των Ευχαριστιών
θα μοίραζες 500 γαλοπούλες;
Εννοείται.
ΤΖΟΖΕΦ ΜΕΡΛΙΝΟ
Τα ΜΜΕ λατρεύουν την ιδέα…
ΓΙΑ ΤΗ ΣΙΤΙΣΗ ΤΩΝ ΑΣΤΕΓΩΝ
ΤΖΟΝ ΤΕΡΙ ΠΡΩΗΝ ΠΡΑΚΤΟΡΑΣ FBI
…του δον της γειτονιάς
που φροντίζει τους ντόπιους.
Εξαιρετική ιστορία που πουλάει εφημερίδες.
ΕΟΡΤΑΣΤΙΚΟ ΓΕΥΜΑ ΑΠΟ ΤΟΝ ΜΕΡΛΙΝΟ
Για το FBI όμως ήταν ένας μαφιόζος, όχι φιλάνθρωπος.
Έπρεπε να καταπολεμηθεί.
Για τα άστεγα παιδιά, που δεν έχουν τίποτα.
Πάντα προσφέρω στον κόσμο. Δεν με κάνει κακό άνθρωπο, έτσι;
MOB WAR: ΦΙΛΑΔΕΛΦΕΙΑ ΕΝΑΝΤΙΟΝ ΜΑΦΙΑΣ
Ξεκίνησα ως ένστολος αστυνομικός
συνοδός αστυνομικού σκύλου.
Ήταν ωραία
να είσαι στον δρόμο και να κυνηγάς τους κακούς.
Μπήκα στο FBI γιατί ήθελα να ερευνώ το οργανωμένο έγκλημα.
Όταν ο Στάνφα πήγε φυλακή,
υπήρχε τεράστια ανησυχία
για τον Μερλίνο και τα νεαρά πιστόλια που ήταν ακόμα στον δρόμο.
Παράνομα στοιχήματα, τοκογλυφία,
εμπόριο ναρκωτικών, δολοφονίες.
Ήταν καθήκον δικό μου και της ομάδας μου
να τους συλλάβουμε και να τους απομακρύνουμε.
Είχαμε πράκτορες που ακολουθούσαν συνεχώς τον Τζόι.
Έψαχναν πληροφορίες για το πού πήγαινε ο Τζόι,
με ποιους έκανε παρέα, κι αν τα κατάφερναν,
για το τι έκανε.
Ο Τζόι Μερλίνο δεν ήθελε να ξαναμπεί φυλακή.
ΣΤΙΒΕΝ ΛΑΠΕΝΤΑ ΠΡΩΗΝ ΕΡΕΥΝΗΤΗΣ ΟΡΓΑΝΩΜΕΝΟΥ ΕΓΚΛΗΜΑΤΟΣ
Ποιος θέλει; Άρα δύσκολα τον παρακολουθείς.
Εννιά, πέντε, επτά.
Είναι κολλημένοι διαρκώς στους καθρέφτες. Στον εσωτερικό,
στους πλαϊνούς.
Εκεί που οδηγεί, κάνει απότομη στροφή.
Κι αν την κάνεις κι εσύ, ξέρει ότι τον ακολουθείς.
Έγινε πολύ δύσκολο να πιάσεις τον Τζόι. Δεν τον ξεγελούσες.
Ο Τζόι ήταν πάντα δέκα βήματα μπροστά.
Ήταν θέμα ευφυΐας και τύχης.
ΤΖΟΝΙ ΑΛΙΤ ΠΡΩΗΝ ΕΚΤΕΛΕΣΤΗΣ
Όταν έχεις και τα δύο, γίνεσαι επικίνδυνος.
Ανοίγουμε μια υπόθεση βάσει του νόμου RICO.
Θεωρούμε ότι ο Μερλίνο δραστηριοποιείται
σε παράνομη και διεφθαρμένη οργάνωση.
Πρώτα, πρέπει να αποδείξουμε την οργάνωση.
ΑΠΟΔΕΙΞΗ ΥΠΑΡΞΗΣ ΟΡΓΑΝΩΣΗΣ
Έπειτα, τη διαφθορά βάσει εγκληματικών δραστηριοτήτων.
ΑΠΟΔΕΙΞΕΙΣ ΕΓΚΛΗΜΑΤΙΚΗΣ ΔΡΑΣΤΗΡΙΟΤΗΤΑΣ ΠΡΑΞΗ 01 ΠΡΑΞΗ 02
Δεν κάναμε πολλή πρόοδο στην εξασφάλιση πληροφοριών εκ των έσω.
Αποφασίστηκε να βιντεοσκοπήσουμε
ποιος μπαινόβγαινε στην Καφετέρια Άβενιου.
Η καφετέρια ήταν…
ΑΝΤΖΕΛΟ ΛΑΤΣ ΠΡΩΗΝ ΣΥΝΕΡΓΑΤΗΣ ΜΑΦΙΑΣ
…στέκι του Τζόι. Πουλούσε πούρα και τα σχετικά.
Παίζαμε χαρτιά ή ζάρια στο πίσω δωμάτιο.
Είναι ένα μέρος όπου οι άντρες πρήζουν ο ένας τον άλλον.
Αυτό γινόταν.
Το ότι είναι στέκι δεν συνεπάγεται δόλια δραστηριότητα.
Ο Τζόι και οι συνεργάτες του μπαινόβγαιναν κάθε μέρα.
Άντζελο Λατς, Ντάνι ΝτιΑμπρόζια, Στίβι Μαζόν, Τζορτζ Μποργκέζι.
Και η λίστα συνεχίζεται.
Η κάμερα στην Καφετέρια Άβενιου
μας βοήθησε να καταλάβουμε
με ποιον συναναστρεφόταν ο Τζόι και πόσο συχνά.
Για δίωξη βάσει του νόμου RICO,
πρέπει να εξακριβωθεί η ύπαρξη οργάνωσης.
Αν δείχναμε ότι είναι το αφεντικό και ότι χαίρει αναγνώρισης και σεβασμού,
θα ήταν το πιο σημαντικό στοιχείο.
ΑΠΟΔΕΙΞΗ ΥΠΑΡΞΗΣ ΟΡΓΑΝΩΣΗΣ
Μα δεν είχαμε αποδείξεις για εγκλήματα.
Ήταν μεγάλη πρόκληση.
Μια παρέα που τα έκανε όλα μαζί.
Μαζί έμπαιναν τιμωρία, πήγαιναν σχολείο, έβγαιναν.
Πέθαιναν συγγενείς τους και στήριζαν ο ένας τον άλλον.
Ο δεσμός ήταν έτσι. Η κυβέρνηση δεν θα τον έσπαγε ποτέ.
Ο Τζόι Μερλίνο και η ομάδα του…
ήξεραν τι είχε οδηγήσει άλλα μέλη και συγγενείς τους πριν από αυτούς
στη φυλακή.
Το πάθημα των άλλων τούς έγινε μάθημα.
Ήταν πολύ επιφυλακτικοί
ως προς το πώς μιλούσαν για τις δουλειές και με ποιον.
ΤΖΟΡΤΖ ΑΝΑΣΤΕΖΙΑ ΠΡΩΗΝ ΔΗΜΟΣΙΟΓΡΑΦΟΣ
Το FBI ξετρελάθηκε
με την ιδέα του μαφιόζου μάρτυρα που άλλαζε πλευρά.
Και νομίζω ότι τότε είναι
που το FBI προσεγγίζει τον Ρον Πρέβιτι.
Ο Πρέβιτι δούλευε ως υπεύθυνος ασφάλειας στα καζίνο του Ατλάντικ Σίτι.
Κάποια στιγμή, απολύθηκε για κλοπή.
Στο τέλος, συνελήφθη από την αστυνομία του Νιου Τζέρσεϊ για εκβίαση.
Περιγράψατε τον εαυτό σας ως γενικός ιατρός του εγκλήματος.
Τι εννοούσατε;
Ποτέ δεν ειδικεύτηκα σε κάτι συγκεκριμένο, αλλά τα έχω κάνει σχεδόν όλα.
Αποφασίσαμε να τον κάνουμε συνεργαζόμενο μάρτυρα.
Ως εισαγγελέας, δεν είχα αυταπάτες…
ΜΠΑΡΙ ΓΚΡΟΣ ΠΡΩΗΝ ΕΙΣΑΓΓΕΛΕΑΣ
…για τον Ρον Πρέβιτι.
Ήταν κανονικός εγκληματίας.
Μα μπορούσε να μας βοηθήσει να βρούμε αποδείξεις εναντίον του Τζόι Μερλίνο.
Πήγα να συναντήσω τον Πρέβιτι έξω από το Χάμοντον στο Σάουθ Τζέρσεϊ.
Θυμάμαι να σκέφτομαι,
όταν μπήκε, ότι ήταν πολύ μεγαλόσωμος άντρας.
Ο Πρέβιτι ήταν κάπως χύμα.
Λίγο ζόρικος, άνθρωπος της πιάτσας.
Όπως έπρεπε να είναι ο μαφιόζος.
Αποφασίσαμε να του προσφέρουμε ένα συμβόλαιο που θεωρούσαμε δίκαιο,
2.000 δολάρια την εβδομάδα, με αντάλλαγμα να φορέσει μικρόφωνο,
να μας συλλέξει αποδεικτικά στοιχεία
από διάφορες δραστηριότητες της μαφίας της Φιλαδέλφειας.
Θα κινδύνευε η ζωή του.
Το ήξερε. Κι εμείς το ξέραμε.
Μα, στο τέλος, συμφώνησε.
Γιατί;
Γιατί δεν ήθελε να πάει φυλακή και τον ενδιέφερε το χρήμα.
Μα το πρόβλημα ήταν ότι ο Πρέβιτι και ο Μερλίνο
δεν είχαν στενές σχέσεις.
Ο Μερλίνο ήταν λίγο επιφυλακτικός με τον Πρέβιτι.
Υπήρχαν εμπόδια που έπρεπε να ξεπεράσουμε.
Ούτε ο Τζόι ούτε κανείς άλλος δεν εμπιστεύτηκε ποτέ τον Πρέβιτι.
Αν δεις ποτέ κάποιον που δεν εμπιστεύεσαι, αυτός θα είναι.
Μα συνεργάζονταν με τον Πρέβιτι γιατί έβλεπαν το όφελος.
Ο Ρον Πρέβιτι είναι λαμόγιο, καταφερτζής.
Για τον Τζόι Μερλίνο, αυτό που έχει σημασία είναι το χρήμα.
Στόχος ήταν ο Πρέβιτι να φτάσει στον Μερλίνο,
να κερδίσει την εμπιστοσύνη του δείχνοντας υποτέλεια και σεβασμό.
Αυτό είχε σημασία για τον Τζόι.
Το χρήμα και η σκέψη "Νομίζουν ότι είμαι κάποιος".
Δώσαμε στον Ρον ένα ρολόι Rolex Submariner
με διαμάντια γύρω από το καντράν
για να το δώσει στον Μερλίνο ως δώρο, ως ένδειξη σεβασμού.
Ο Τζόι τσίμπησε για τα καλά.
Ο Μερλίνο κάλεσε τον Πρέβιτι να μιλήσουν για δουλειές.
Νιώθαμε ότι επιτέλους πηγαίναμε καλά.
Αυτό ώθησε το FBI να επεκτείνει την ομάδα.
Ήρθα και με έβαλαν…
ΤΖΙΜ ΤΙΤΚΟΜΠ ΠΡΩΗΝ ΠΡΑΚΤΟΡΑΣ FBI
…στο Οργανωμένο Έγκλημα.
Ήμουν 27 χρονών, πρώτη μου μέρα στο FBI,
και μου φαινόταν σαν ταινία.
Ένας πράκτορας λέει "Θα πάμε στον Πρέβιτι,
γιατί θα συναντήσει τον Τζο Μερλίνο. Πάμε να καλωδιώσουμε τον Ρον".
Ο Τίτκομπ ήταν πρωτάρης.
Η προετοιμασία του Πρέβιτι ήταν ευκαιρία
για να δει ο Τίτκομπ ότι δεν είναι όπως τα διάβασε στη σχολή.
Αυτό κάνουμε κάθε μέρα.
Μπαίνω στο δωμάτιο και φοράει μπουρνούζι και μποξεράκι.
Έχει βάλει σπασουάρ.
Ο Ρον ήταν γύρω στο 1,80 και 145 κιλά.
Φαλακρός.
Στέκεται έτσι, ανοιχτό μπουρνούζι, και λέει "Ποιος είναι ο μικρός;"
Του βάζω ταινία από τον αφαλό έως το στήθος,
στερεώνω το καταγραφικό στο σπασουάρ
και κοιτάζω γύρω μου σε φάση "Όντως έτσι γίνεται; Μου κάνουν φάρσα;"
Έτσι είναι το FBI μάλλον.
Ο Ρον πάει να συναντήσει τον Μερλίνο στην Καφετέρια Άβενιου.
Και αρχίζουν να μιλάνε για δουλειές.
Όποια δυσπιστία κι αν ένιωθε ο Μερλίνο για τον Πρέβιτι, είχε αρχίσει να υποχωρεί.
Ο Πρέβιτι κάθεται στη συνάντηση. Βάζει τα πόδια πάνω στο γραφείο.
Κοιτάζει κάτω.
Βλέπει ένα κομμάτι από τη συσκευή καταγραφής
να κρέμεται έξω από το μπατζάκι του,
όπου μπορούσε να το δει ο οποιοσδήποτε.
Είναι απίστευτα παρακινδυνευμένο,
γιατί αν μάθουν ότι συνεργάζεται,
θα πάνε να τον σκοτώσουν.
Χωρίς κανένα δισταγμό,
σταύρωσε τα πόδια του, τα κατέβασε κάτω
και το έκρυψε εντελώς.
Κάτι τέτοιο θέλει γερό στομάχι.
Στο τέλος της συνάντησης, ο Μερλίνο
του λέει ότι ήρθαν στην κατοχή τους
πολλά κλεμμένα ποδήλατα και βρεφικά γάλατα
και ρωτάει τον Πρέβιτι αν θα τα σπρώξει.
Είχαν κόσμο που έμπαινε παράνομα στον εμπορικό σιδηροδρομικό σταθμό
και έκλεβε κοντέινερ.
Δεν ήξεραν τι είχαν τα κοντέινερ.
Τα φόρτωναν και τα έπαιρναν.
Η συμφωνία έγινε.
Ο Πρέβιτι πάει με έναν φάκελο και του λέει "Το μερτικό σου".
Τώρα απέδειξες ότι μπορούμε να δουλέψουμε παρέα.
Ο Μερλίνο καθοδηγεί τον Πρέβιτι στην αγορά κλεμμένων εμπορευμάτων.
Εξασφαλίσαμε ένα αντικείμενο της λίστας για τη δίωξη τους…
ΚΛΕΜΜΕΝΑ ΕΜΠΟΡΕΥΜΑΤΑ
…για συμμετοχή σε παράνομη και διεφθαρμένη οργάνωση.
Ήταν σπουδαίο αποτέλεσμα.
Ο Πρέβιτι κέρδιζε την εμπιστοσύνη του Μερλίνο.
Σκεφτόμασταν
ότι ο Μερλίνο δεν θα αργούσε να δώσει στον Πρέβιτι κάτι πιο σοβαρό.
Μια μέρα, ο Ρον συναντά τον Τζόι.
Επιστρέφει από τη συνάντηση και μας λέει
ότι ο Τζόι τον σύστησε στον "δικό του" στη Βοστόνη.
Τον Μπόμπι Λουίσι.
Ο Μπόμπι είναι σημαντικότατο κεφάλι της μαφίας.
Ο Μπόμπι έχει ιστορικό ναρκωτικών.
Ο Λουίσι ήταν γνωστός για πώληση ναρκωτικών.
Πιστεύαμε ότι ακόμα πουλούσε.
Γιατί ο Μερλίνο θέλει τον Πρέβιτι με τον Λουίσι;
Γιατί ξέρει ότι ο Λουίσι σπρώχνει κοκαΐνη.
Γιατί είναι σημαντικό; Γιατί ο Μερλίνο θέλει το χρήμα.
Όταν ο Τζόι τούς συστήνει,
ο Πρέβιτι, σε μια στρατηγικά ιδιοφυή κίνηση,
απαντά στον Τζόι
"Τέλεια. Έχω κι εγώ κάποιον στη Βοστόνη".
Σκέφτηκε ότι ήταν ευκαιρία για να βάλουμε έναν μυστικό πράκτορα.
Με πήρε ο Τζον Τέρι.
ΜΑΪΚ ΜΑΚΓΚΑΟΥΑΝ ΠΡΩΗΝ ΜΥΣΤΙΚΟΣ ΠΡΑΚΤΟΡΑΣ
"Μας έφεξε.
Έχουμε την ευκαιρία να κινηθούμε
κατά του Λουίσι στη Βοστόνη και του Μερλίνο στη Φιλαδέλφεια".
Ευθύς εξαρχής, είναι δύο μαγικά ονόματα για το FBI.
Με κυρίευσε η αδρεναλίνη και είπα "Αμέ.
Πού δηλώνω συμμετοχή;"
Η ιδέα ήταν ότι ο Λουίσι θα πουλούσε κοκαΐνη στον Μάικ ΜακΓκάουαν
και θα έδινε το μερίδιο από τα έσοδα στον Μερλίνο.
Έτσι συνδέεται ο Μερλίνο με την πώληση ναρκωτικών στον ΜακΓκάουαν.
Ο Μάικ θα παρίστανε τον εισαγωγέα-εξαγωγέα,
που σημαίνει "Αναλαμβάνω ναρκωτικά, κλεμμένα πράγματα".
Το κόβεις και το ράβεις όπως σε βολεύει εσένα.
ΒΟΣΤOΝΗ
Έχω μια επιχείρηση στο αεροδρόμιο Λόγκαν.
Το Διεθνές Ιρλανδικό Γραφείο.
Κι επειδή υποτίθεται ότι ασχολούμαι με ιρλανδικά προϊόντα,
ήταν γεμάτο με ιρλανδικές σημαίες, κουκλάκια, καλικάντζαρους.
Σιχάθηκα οτιδήποτε ιρλανδικό.
Όταν ετοιμαζόμασταν για την πρώτη συνάντηση,
είχε έρθει η τεχνική ομάδα στο γραφείο μου
και το καλωδίωσε για ήχο και εικόνα.
Η κάμερα είχε τοποθετηθεί πίσω από το γραφείο μέσα σε ένα ρολόι.
Μπορούμε να βιντεοσκοπήσουμε τους μαφιόζους κατά πρόσωπο.
Πολύ ξεκάθαρη και εύκολη ταυτοποίηση.
Και ο ήχος…
Δεν παρουσιάζονται συχνά τέτοιες ευκαιρίες.
Η πρώτη συνάντηση ήταν μεγάλη μέρα,
γιατί ουσιαστικά έκανα οντισιόν μπροστά τους.
ΜΑΪΚ ΜΑΚΓΚΑΟΥΑΝ ΓΝΩΣΤΟΣ ΩΣ "ΜΑΪΚ Ο ΙΡΛΑΝΔΟΣ"
Κι αν κοβόμουν σ' εκείνη την οντισιόν,
τέλος η Βοστόνη σε μία μέρα.
ΡΟΝ ΠΡΕΒΙΤΙ ΠΛΗΡΟΦΟΡΙΟΔΟΤΗΣ
Αν αποτύχει η πρώτη επαφή, δεν αποτυγχάνει μόνο η μυστική επιχείρηση,
αλλά ο Πρέβιτι και ο Μάικ ΜακΓκάουαν κινδυνεύουν να πάθουν κακό ή να σκοτωθούν.
-Αυτό έπρεπε να κοιτάζει από την άλλη. -Ναι.
Είσαι σε τεντωμένο σκοινί χωρίς δίχτυ ασφαλείας.
Ένα στραβοπάτημα και τελείωσες.
ΜΠΟΜΠΙ ΛΟΥΙΣΙ ΝΟΝΟΣ ΤΗΣ ΒΟΣΤΟΝΗΣ
Έχω μια νόμιμη εταιρεία εισαγωγών-εξαγωγών.
Ο Ρον περνάει από εδώ πού και πού.
Κάναμε κάτι δουλίτσες τον περασμένο μήνα
που αποδείχτηκαν επικερδείς.
Προσπαθώ να τους πείσω ότι δούλευα καλά με τον Πρέβιτι,
ότι του έβγαλα πολλά στη Φιλαδέλφεια και θα κάνω το ίδιο στη Βοστόνη.
Δούλεψε μαζί του.
Ό,τι κι αν πει, μ' αυτόν έχεις να κάνεις. Κατανοητό;
Όπως και να το κάνει. Σύμφωνοι;
Εκείνη τη στιγμή, ο Λουίσι και ο Πρέβιτι μου ζήτησαν
να φύγω για να μιλήσουν ιδιαιτέρως.
-Θες κάτι να φας; -Ναι.
Άσε μας να μιλήσουμε λίγο.
Ήμουν πολύ αγχωμένος.
Περνούν χιλιάδες σκέψεις απ' το μυαλό σου.
Είναι παρανοϊκός. Φοβάται. Αγχώνεται.
Είναι…
Λίγη παράνοια δεν βλάπτει ενίοτε.
Μιλούσαν ένα πεντάλεπτο,
όταν ξαναμπήκα στο δωμάτιο.
Και τότε λέει…
Είσαι μαζί μας. Μην ανησυχείς για τίποτα.
"Είσαι μαζί μας".
Στον κόσμο της μαφίας, το "Είσαι μαζί μας"
είναι πολύ σημαντική δήλωση.
Λέει "Θα δουλέψεις για μένα υπό την προστασία μου".
Μέσα μου έλεγα "Μπουμ".
Ήταν η καλύτερη δυνατή εξέλιξη.
Ώρα να πατήσουμε γκάζι και να κλείσουμε συμφωνίες.
Ο Μάικ ήταν πλέον μέσα
και κάναμε σημαντική πρόοδο.
Πώς πάει;
Ξέρεις, τα ίδια σκατά.
Μπορούμε να πάμε στην επόμενη φάση,
δηλαδή να φέρουμε στο τραπέζι τη συμφωνία για την κοκαΐνη.
Μπόμπι, άρχισα να κάνω μερικά τηλέφωνα.
Έχω έναν τύπο που έχει διαμάντια.
Τα διαμάντια.
Και μιλάει για 60 με 70 χιλιάρικα.
Είπα στον Λουίσι ότι αυτός που μου είχε δώσει τα διαμάντια
ήθελε να τα ανταλλάξει με κοκαΐνη, όχι με μετρητά.
Αυτό είναι το πρώτο φορτίο. Είναι περίπου 16 χιλιάρικα.
Και θέλει τρία τούβλα.
-Ήθελε να κάνει τράμπα; -Θέλει τράμπα.
Θέλει να κάνουμε τράμπα.
Θέλει τρία τούβλα για τα διαμάντια.
Στην αργκό, "τρία τούβλα" σημαίνει "τρία κιλά κοκαΐνης".
Να σου μιλήσω μισό λεπτό;
Τη βάψαμε.
Τον ακολούθησα έξω και κατεβήκαμε μια σκάλα.
Πρέπει να καταλάβεις ότι την τελευταία τριετία
έχω χάσει καμιά εικοσαριά δικούς μου απ' αυτό.
Με έχει αποδυναμώσει πολύ. Με πιάνεις;
Και δεν θέλω καμία ανάμειξη.
Εκείνη η συνάντηση είναι κρίσιμης σημασίας κι αν δεν πετύχει, διακυβεύονται πολλά.
-Ξέρω τον κίνδυνο. -Ναι.
Αν σε τσακώσουν, άσ' τα να πάνε. Το ξέρω.
Αλλά έχω λευκούς στα προάστια που τη θέλουν αυτήν τη μαλακία.
Άκου, κάνε ό,τι θες με την ευλογία του Κυρίου.
Μακάρι να βγάλεις εκατομμύριο.
Εγώ πάντως δεν θέλω καμία ανάμειξη.
Ήταν κακή μέρα.
Η συμφωνία δεν έγινε.
Δουλεύουμε σκληρά για να το φέρουμε εις πέρας,
αλλά αν δεν μπορώ να κάνω τη δουλειά μου, τελειώσαμε.
Η συμφωνία για την κοκαΐνη δεν γίνεται.
Είναι μια τεράστια μαύρη τρύπα για την επιχείρηση.
Τότε ο Πρέβιτι κανονίζει μια τριμερή κλήση
μεταξύ Λουίσι στη Βοστόνη και Μερλίνο στη Φιλαδέλφεια,
για να προσπαθήσει να επαναφέρει τη συζήτηση στη συμφωνία.
Όλες οι μάρκες ήταν στο κέντρο του τραπεζιού σε εκείνη τη συνάντηση.
Παρακαλώ;
-Γεια, φίλε μου. Πώς πάει; -Γεια. Τι τρέχει;
Κάτσε να βάλω και τον άλλον στη γραμμή.
Παρακαλώ;
-Γεια, φίλε. -Έλα, φίλε.
-Πώς πάει; -Τι λέει;
Έχω τον φίλο μας στη γραμμή.
-Ναι; Γεια, φίλε. -Γεια.
Θα κάνεις ό,τι πρέπει να κάνεις μ' εκείνον;
Ναι. Έγινε.
Θα κάνεις ό,τι πρέπει να κάνεις μ' εκείνον;
"Ό,τι πρέπει να κάνεις μ' εκείνον".
"Εκείνος" είναι ο πράκτοράς μας, ο ΜακΓκάουαν.
Αυτή η ερώτηση του Μερλίνο ενέκρινε τη συμφωνία για τα ναρκωτικά.
Σε πολύ κωδικοποιημένη γλώσσα,
που όμως ήταν σαφής για πράκτορες του FBI και μαφιόζους,
ο Μερλίνο έδωσε το πράσινο φως για τα ναρκωτικά.
Ο Τζόι, με τα δικά του λόγια, πλέον εμπλέκεται.
Το τηλεφώνημα έγινε στις 28.
Στις 30 Απριλίου,
είμαι καθισμένος στο γραφείο μου
και μου χτυπούν την πόρτα.
Είναι ένας άγνωστος.
Λέει ότι τον έστειλε ο Λουίσι.
Χαίρετε. Η κίνηση με γονάτισε.
Όταν μου συστήθηκε, συστήθηκε ως Μπόμπι Καρόζα.
Αναγνώρισα αμέσως το όνομα εξαιτίας του πατέρα του,
επίσης μαφιόζου.
Θα τα πούμε σε καμία ωρίτσα.
Εντάξει.
-Σύμφωνοι; -Γεια.
Στο καλό.
Μάλιστα.
Κρίμα που έχεις το παράθυρο.
Κάνει ένα σχόλιο για το παράθυρο.
Είναι προσεκτικός.
Βάζει τον χαρτοφύλακα πάνω στο γραφείο μου.
Τον ανοίγει.
-Να σου τα παραδώσω αυτά; -Ναι.
Πώς σου φαίνονται;
Περιέχει δύο πακέτα εκεί μέσα, δύο κιλά κοκαΐνης.
Αυτός θα είναι ο κωδικός. Σου λέει τίποτα το 215;
Ναι, Φιλαδέλφεια.
Και στα δύο είναι γραμμένο πάνω το "215".
Το 215 είναι ο κωδικός της Φιλαδέλφεια.
Κατά τη γνώμη μου ως πράκτορα,
είναι σαν να έχει μπει η υπογραφή του Τζόι Μερλίνο στα κιλά.
Φαίνεται ότι δεν είναι η πρώτη σου φορά.
Μ' αρέσει ο τρόπος που δουλεύεις.
-Ευχαριστώ. -Καλά πήγε.
Θα κάνουμε καλή δουλειά παρέα.
Έχουν καταγραφεί όλα.
Η ανταλλαγή κοκαΐνης, η σύναψη της συμφωνίας και η εκτέλεσή της.
Μα, από μόνο του, δεν θα ήταν αρκετό.
Το βίντεο ήταν μια εν δυνάμει ιδιαίτερα ενοχοποιητική απόδειξη.
Μα ο Λουίσι δεν ακούμπησε τα ναρκωτικά ή τα λεφτά.
Ακόμη δεν είχαμε αρκετά για να ενώσουμε τις τελείες.
ΦΙΛΑΔΕΛΦΕΙΑ
Στη Φιλαδέλφεια,
υπήρχαν ανεξιχνίαστα σοβαρά εγκλήματα
για τα οποία ψάχναμε πληροφορίες.
ΠΟΙΟΣ ΣΚΟΤΩΣΕ ΤΟΝ ΑΝΤΟΝΙ ΤΟΥΡΑ;
ΕΠΑΓΓΕΛΜΑΤΙΚΗ ΕΚΤΕΛΕΣΗ
Για να δούμε αν εμπλεκόταν ο Μερλίνο.
Η ΜΑΦΙΟΖΙΚΗ ΕΠΙΘΕΣΗ ΕΙΝΑΙ ΚΑΠΟΙΟΥ ΕΙΔΟΥΣ ΜΗΝΥΜΑ;
Λαμβάναμε πληροφορίες
για τον επί χρόνια συνεργάτη του, τον Ραλφ Νατάλι…
που είχε αποφυλακιστεί έπειτα από 15ετή κάθειρξη για ναρκωτικά.
Ο Νατάλι και ο Μερλίνο ήταν μαζί στη φυλακή.
Είχαν σχεδιάσει
να αναλάβουν τα ηνία της μαφίας της Φιλαδέλφειας.
Ο Τζόι Μερλίνο ήταν υπό τον Ραλφ Νατάλι.
Ο Ραλφ Νατάλι είχε την ευλογία των πέντε οικογενειών
να αναλάβει μετά τον Στάνφα.
Αλλά ο Τζόι Μερλίνο ήταν η πραγματική δύναμη.
Κι ο Τζο; Να ρωτήσω γι' αυτόν;
Ο Τζο είναι καλός, αξιόπιστος νεαρός.
Αυτό θα πω μόνο.
Ξέρω ότι αν είχα ποτέ πρόβλημα, θα ήθελα να 'μαι παρέα με τον Τζο.
Ο Ραλφ Νατάλι είναι ο αρχηγός και ο Τζόι Μερλίνο ο υπαρχηγός.
Μα όπως κάθε άλλη μαριονέτα,
ο Τζόι κινεί τα νήματα πίσω από την πλάτη του.
Δεν είχε ορκιστεί πίστη στον Τζόι.
Ενώ παρακολουθούμε τον Μερλίνο,
εγώ συντάσσω 15 διαδοχικές αιτήσεις τοποθέτησης κοριού
για τον Ραλφ Νατάλι.
Ως τεχνικός του FBI,
είσαι ένας νομιμοποιημένος διαρρήκτης.
Αν τύχει και μπει κάποιος, ποτέ δεν ξέρεις τι μπορεί…
ΤΖΕΡΙ ΜΠΙΑΝΚΙ ΠΡΩΗΝ ΠΡΑΚΤΟΡΑΣ
…να συμβεί.
Το διαμέρισμα του Ραλφ Νατάλι
ήταν σε ένα πολυώροφο κτίριο.
Έμενε στον τελευταίο όροφο. Το έλεγαν ρετιρέ.
Ο Ραλφ ήταν στο Ατλάντικ Σίτι.
Περίμεναν ότι θα έμενε εκεί όλη νύχτα.
Δουλειά μας ήταν να μπούμε στα κρυφά
και να βάλουμε μικρόφωνα στο σαλόνι.
Οι κλειδαράδες μας κατάφεραν να ανοίξουν την πόρτα.
Και μια γάτα όρμησε προς την πόρτα.
Τελευταία στιγμή, ένας από τους κλειδαράδες
μπόρεσε να την πιάσει.
Αλλιώς, θα την κυνηγούσαμε σε όλο το κτίριο.
Καθόλου βολικό.
Είμαστε μέσα και βάζουμε τα μικρόφωνα.
Ο πράκτορας παρακολούθησης μάς ενημερώνει
ότι έπρεπε να φύγουμε,
γιατί ο Νατάλι γύριζε σπίτι.
Δεν έχουμε πολύ χρόνο.
Όλοι παράτησαν ό,τι έκαναν και άρχισαν να συμμαζεύουν.
Για να έχουμε φύγει προτού γυρίσει.
Πιάσαμε κάτι αποσπασματικές συζητήσεις
από τον κοριό.
Ανακαλύψαμε ότι ο Νατάλι και ο γαμπρός του
έφτιαχναν και πουλούσαν μεθαμφεταμίνη.
Το ηχητικό δεν ενέπλεκε τον Μερλίνο.
Ήταν όμως σημαντική εξέλιξη.
Αποφασίσαμε να συλλάβουμε τον Νατάλι εκείνη την περίοδο.
Το FBI ανακοίνωσε τη σύλληψη του αρχηγού της τοπικής μαφίας
και της Κόζα Νόστρα, Ραλφ Νατάλι,
για συνωμοσία πώλησης μεθαμφεταμίνης
μαζί με άλλους πέντε γνωστούς ντόπιους γκάνγκστερ.
Η ανάμειξη του Ραλφ στη μεθαμφεταμίνη
είναι θανατική ποινή γι' αυτόν.
Είναι καταδικασμένος ναρκέμπορος.
Θα μπει φυλακή περισσότερο απ' όσο θα ζήσει.
Ήταν στρατηγική απόφαση από μέρους μας
να του βάλουμε την ιδέα
ότι, αν αποφάσιζε ότι ήθελε να μιλήσουμε για μια πιθανή συνεργασία,
ήμασταν θετικά διακείμενοι.
Αλλά είχε αφιερώσει τη ζωή του στη μαφία
και δεν θα μιλούσε.
Επομένως, η πίεση να φτάσουμε στον Μερλίνο αυξήθηκε λίγο παραπάνω.
Θέλαμε και χρειαζόμασταν περισσότερα.
Όλα κρέμονταν από τον Μάικ ΜακΓκάουαν.
ΒΟΣΤOΝΗ
Η Εισαγγελία δεν ήταν ικανοποιημένη
που είχαμε δέσει τον Λουίσι στη συμφωνία για την κοκαΐνη,
παρόλο που εκείνος την οργάνωσε, παρά το τηλεφώνημα.
Μα έπρεπε επίσης να τους πω ότι δεν υπήρχε περίπτωση
να αγγίξει την κοκαΐνη ο ίδιος ο Λουίσι.
Έτσι σκέφτονται οι αρχηγοί,
ότι αν δεν την αγγίξουν, είναι ασφαλείς.
Το σχέδιο πλέον ήταν, αν παίρναμε κι άλλη κοκαΐνη,
να προσπαθήσω να πληρώσω τον Λουίσι στο χέρι.
-Μιλάω στο τηλέφωνο. Έρχομαι αμέσως. -Έγινε.
Εκείνη τη μέρα ήμουν στο γραφείο μου, και, όπως ο Καρόζα τον Απρίλιο,
μου χτυπούν την πόρτα.
Είναι ο Τόμι Γουίλσον από τη συμμορία του Λουίσι.
-Πήρα ένα κάρο τρένα. -Πώς πας;
Καλά. Ξεθεώθηκα.
Κάποιο πρόβλημα;
Όχι, κανένα, Μάικ.
Ο Γουίλσον είχε μαζί του μια χαρτοσακούλα
και μέσα υπήρχε άλλο ένα κιλό κοκαΐνη.
-Είναι από το καλό; -Εννοείται.
Ο δικός σου θα είναι τρισευτυχισμένος.
Έχει καλή κόκα εκεί μέσα.
Μπαίνει στο γραφείο, βγάζει ένα κιλό κοκαΐνη από τη σακούλα του
και το βάζει στη σακούλα του Μάικ.
Δεν χωράει καμία εύλογη αμφιβολία.
-Θα έρθει ο Μπόμπι; -Όχι.
Πρέπει να του μιλήσω.
Θέλαμε να βεβαιωθούμε ότι ο Λουίσι θα συνδεόταν άμεσα με την παράδοση.
Όταν τηλεφωνεί ο Λουίσι,
του λέω ότι δεν εμπιστευόμουν τον Γουίλσον με τα λεφτά.
Έπρεπε να με συναντήσει έξω από το γραφείο μου.
Ειδικός πράκτορας Ρόμπερτ Κάλεν.
Είμαστε κοντά στον αριθμό 171 της οδού Μιλκ,
περίπου 2:05 μ.μ.
βιντεοσκοπούμε μυστικό πράκτορα
στη διασταύρωση Μιλκ και Ίντια στη Βοστόνη της Μασαχουσέτης.
Ο Μάικ πάει νωρίς.
Ως μυστικός πράκτορας, θέλει να βεβαιωθεί ότι νιώθει άνετα.
Είναι ιδανική τοποθεσία. Έχει περαστικούς τριγύρω.
Θα περάσουμε απαρατήρητοι.
Μέσα σε μία ώρα, ο Λουίσι κατέφτασε καμαρωτός.
Είναι η ευκαιρία μας
να πιάσουμε τον Λουίσι να παίρνει λεφτά για ναρκωτικά.
Καθώς πήγαινα να του δώσω τα 24 χιλιάρικα…
ένα φορτηγάκι μπλόκαρε την κάμερα.
Τραβάω τα λεφτά πίσω.
Μόλις το φορτηγάκι έφυγε,
τον πλήρωσα.
Φαίνεται πεντακάθαρα.
Περίπου στις 2:10 μ.μ.,
ο Μπόμπι Λουίσι αναχωρεί με αγροτικό μάρκας Dodge
μετά την παραλαβή από μυστικό πράκτορα.
Καλύτερα δεν γίνεται. Είναι ξεκάθαρη επιτυχία.
Τον είχαμε.
ΔΙΑΚΙΝΗΣΗ ΝΑΡΚΩΤΙΚΩΝ
Είχαμε βίντεο του Λουίσι να παίρνει λεφτά για κοκαΐνη.
Η Εισαγγελία αποφάσισε ότι υπήρχαν αρκετά στοιχεία για να προχωρήσουμε.
Είχαμε αποδείξεις για σοβαρά εγκλήματα,
εκβίαση, διακίνηση ναρκωτικών,
και πλέον, επιτέλους, είχε έρθει η ώρα να συλλάβουμε τον Τζόι Μερλίνο.
Στις επτά το πρωί, πράκτορες του FBI μετέβησαν σε διαμέρισμα
και συνέλαβαν τον 37χρονο Τζόι Μερλίνο.
Να δημοσιεύσεις ότι μου έδωσαν ένταλμα που δεν έγραφε τίποτα.
-Είστε συγγενής; -Είμαι η μητέρα.
-Είστε η μητέρα; -Φύγετε.
Ήταν εκτός πιάτσας,
όπως και αρκετοί συνεργάτες και μέλη
που απάρτιζαν την ιεραρχία της μαφίας της Φιλαδέλφειας.
Ανακοινώνουμε τη σύλληψη 11 ατόμων, μεταξύ αυτών και του Τζόζεφ Μερλίνο,
έπειτα από παρατεταμένες και εντατικές έρευνες
της δραστηριότητας της Κόζα Νόστρα.
Εικάζεται ότι ο Μερλίνο και άλλοι τρεις συνωμότησαν για τη διακίνηση κοκαΐνης
και ότι η κοκαΐνη διακινήθηκε
σε άτομο που ήταν μυστικός πράκτορας του FBI.
Η σκιά της μαφίας σκέπαζε τη Φιλαδέλφεια…
ΣΑΡΛΟΤ ΛΑΝΓΚ ΠΡΩΗΝ ΠΡΟΪΣΤΑΜΕΝΗ FBI
…πολύ καιρό.
Ίσως είχε έρθει η ώρα να δει το φως.
Ήταν πολύ σημαντικό.
Ο Μερλίνο επιτέλους θα οδηγούνταν στη δικαιοσύνη.
Μετά τη σύλληψη του Μερλίνο,
μου είπαν να πάω
στο δικαστικό μέγαρο της κομητείας Κάμντεν.
Έφεραν τον Ραλφ Νατάλι σε μια αίθουσα μαρτύρων.
Μου είπε ότι ήθελε να συνεργαστεί.
Ήταν μια απίστευτη στιγμή.
Ήταν το πρώτο εν ενεργεία αφεντικό
στην ιστορία της αμερικανικής μαφίας
που ζήτησε να συνεργαστεί.
Δεχτήκαμε τη συνεργασία του.
Ο Ραλφ Νατάλι συνειδητοποίησε ότι, αν καταδικαζόταν για ναρκωτικά,
η ποινή που θα επιβαλλόταν
θα έκανε πολύ δύσκολη την αποφυλάκισή του σε βάθος χρόνου.
Η συνεργασία του ίσως είναι το πιο κοινό μυστικό στον κόσμο.
ΑΡΧΙΧΑΦΙΕΣ;
Αστυνομικές πηγές αναφέρουν ότι ο Νατάλι κελαηδάει.
Μιλάει για φόνους και άλλες δραστηριότητες της μαφίας.
Ραλφ, ο χαφιές, ο προδότης.
Ο ΑΡΧΙΜΑΦΙΟΖΟΣ ΝΑΤΑΛΙ…
Το σίχαμα.
…ΦΕΡΕΤΑΙ ΝΑ ΚΑΝΕΙ ΣΥΜΦΩΝΙΑ
Πάλι καλά που δεν ενεπλάκη με το Βιετνάμ.
Θα είχε δώσει ολόκληρες τις ΗΠΑ.
ΤΖΟΡΤΖ ΜΑΡΤΟΡΑΝΟ ΠΡΩΗΝ ΣΥΝΕΡΓΑΤΗΣ ΜΑΦΙΑΣ
Με ξεπερνά. Εγώ ποτέ μου δεν σκέφτηκα να γίνω χαφιές.
Δεν τους αντέχω. Καθόλου.
Υπάρχουν τόσοι χαφιέδες. Όλοι κάνουν πόντκαστ.
Χάρη στον Ραλφ, προσθέσαμε τον φόνο και την απόπειρα φόνου
στις κατηγορίες εναντίον του Μερλίνο και των δικών του.
Τώρα πρέπει να αποδείξουμε αυτό που ισχυριζόμαστε ότι έκαναν
μπροστά σε 12 άτομα που δεν έχουν ιδέα για τίποτα από αυτά.
-Μην παραπατήσεις. -Τζόι, πώς πάει;
Η δίκη του Στάνφα ήταν μεγάλη υπόθεση, αλλά αυτή ήταν μεγαλύτερη.
Πολλά ΜΜΕ.
Πώς είσαι σήμερα;
-Έχετε κάποια δήλωση; -Όχι.
Δυσκολευόσουν να βρεις θέση.
Γιατί ο αρχηγός της μαφίας, Ραλφ Νατάλι, θα κατέθετε
εναντίον του Τζόι Μερλίνο και της ομάδας του.
Ο Ραλφ σηκώθηκε να καταθέσει.
Η πρόκληση ήταν να πάρουμε αυτήν την κατάθεση
ώστε να τον πιστέψουν οι ένορκοι.
Ήσασταν μέλος εγκληματικής οργάνωσης;
Ναι, ήμουν.
-Πώς λεγόταν αυτή η οργάνωση; -Κόζα Νόστρα.
Και τι είναι η Κόζα Νόστρα;
Η Κόζα Νόστρα είναι μια κάθοδος στην Κόλαση.
Είτε επρόκειτο για εκβιασμό, ξυλοδαρμό
ή δολοφονία,
όταν ανέρχεσαι στη θέση του αρχηγού,
εξουσιάζεις τους πάντες και τα πάντα.
Αυτό έκανε ο Τζόι Μερλίνο.
Ο 65χρονος Νατάλι παραδέχτηκε την εκτέλεση δύο αντρών.
Λέει ότι συνωμότησε με άλλους μαφιόζους για τη δολοφονία άλλων έξι.
Ο Νατάλι περιέγραψε λεπτομερώς τη δική του τελετή μύησης.
Λέει ότι ήταν ο Τζόι Μερλίνο
αυτός που του έδωσε τον μυστικό όρκο της μαφίας.
Ο Ραλφ Νατάλι ήταν ένα κομμάτι του παζλ.
Αλλά χρειάζεσαι ολόκληρη την εικόνα για καταδικαστική απόφαση.
Με τη βιντεοκασέτα του Μάικ
και τον κοριό του Πρέβιτι,
νιώθαμε ότι είχαμε αρκετά.
Έπρεπε να περιμένουμε την ετυμηγορία των ενόρκων.
Διήρκεσε τέσσερις μήνες
και όταν επέστρεψαν με την ετυμηγορία οι ένορκοι,
θα έλεγα ότι επικράτησε έκπληξη.
Ο Τζόι Μερλίνο, ο σκληροτράχηλος νεαρός αρχιμαφιόζος,
κατευθύνεται στη φυλακή απόψε αλλά όχι ισόβια.
Η απρόσμενη απόφαση
απορρίπτει τις κατηγορίες περί φόνου και διακίνησης ναρκωτικών
και καταδικάζει τον Μερλίνο και την ομάδα του για εκβίαση.
Ο Τζόι καταδικάστηκε για εκβιασμό, τοκογλυφία, τζόγο
αλλά όχι για τους φόνους, τις απόπειρες φόνου ή τα ναρκωτικά.
Τα ναρκωτικά δεν τεκμηριώθηκαν
γιατί ο Τζόι ήταν πολύ ασαφής στην ηχογράφηση.
Θα κάνεις ό,τι πρέπει να κάνεις;
Δεν ήξερες για τι πράγμα μιλούσε.
Πού έλεγε για κοκαΐνη σ' εκείνη την κασέτα;
Ο Τζόι την έβγαλε καθαρή με τα ναρκωτικά
ενώ οι δικοί του στη Βοστόνη όχι.
Οι ένορκοι απέρριψαν την κατάθεση του αρχιμαφιόζου πληροφοριοδότη Νατάλι
όταν αθώωσαν τον Μερλίνο και τους άλλους έξι κατηγορούμενους
για 11 επιθέσεις ή απόπειρες δολοφονίας.
Τον Ραλφ τον έφαγε το παρελθόν του.
Η προοπτική των ισοβίων
θα τον έκανε να πει οτιδήποτε και οι ένορκοι το ένιωσαν.
Η ετυμηγορία το απέδειξε.
Απογοητευτήκαμε που χάσαμε τους φόνους και τα ναρκωτικά.
Μα ο Τζόι Μερλίνο και άλλοι καταδικάστηκαν σε φυλάκιση
έως και 14 ετών σε ομοσπονδιακή φυλακή.
Η πόλη ήταν σίγουρα πιο ασφαλής με τον Μερλίνο στη φυλακή.
Όλα τα αφεντικά είναι νεκρά ή στη φυλακή. Τόσο απλά.
Σίγουρα θα συνεχιστεί.
Θα συνεχίσουμε να ερευνούμε το οργανωμένο έγκλημα
και θα συνεχίσουμε τις επιτυχείς διώξεις.
Αυτό που κατάφερε το FBI όλο εκείνο το διάστημα,
με τη μία επιτυχία μετά την άλλη,
ήταν μια νίκη κατά του οργανωμένου εγκλήματος.
Κάθε καταδικαστική απόφαση συρρικνώνει τη σφαίρα του εγκλήματος.
Εξακολουθεί να υπάρχει μαφία σήμερα; Ναι.
Έχει την ίδια επιρροή; Βγάζει τα ίδια λεφτά;
Εμπλέκεται στις ίδιες βιαιότητες και δολοφονίες;
Όχι.
Τη δεκαετία του '90,
το FBI έβγαλε από τη μέση την ηγεσία της μαφίας της Φιλαδέλφειας,
καθώς και πολλά μέλη και συνεργάτες.
Η μαφία της Φιλαδέλφειας αποδεκατίστηκε. Δεν ήταν ποτέ ξανά η ίδια.
Ο ΡΑΛΦ ΝΑΤΑΛΙ ΚΑΤΑΔΙΚΑΣΤΗΚΕ ΣΕ ΚΑΘΕΙΡΞΗ 13 ΕΤΩΝ
ΓΙΑ ΕΜΠΟΡΙΑ ΝΑΡΚΩΤΙΚΩΝ, ΕΚΒΙΑΣΗ ΚΑΙ ΔΩΡΟΔΟΚΙΑ.
ΕΞΕΤΙΣΕ ΕΞΙ ΕΤΗ ΚΑΙ ΠΕΘΑΝΕ ΤΟΝ ΙΑΝΟΥΑΡΙΟ ΤΟΥ 2022 ΣΕ ΗΛΙΚΙΑ 86 ΕΤΩΝ.
Ο ΤΖΟΪ ΜΕΡΛΙΝΟ ΕΞΕΤΙΣΕ 11 ΑΠΟ ΤΑ 14 ΕΤΗ ΤΗΣ ΠΟΙΝΗΣ ΤΟΥ.
ΑΠΟΦΥΛΑΚΙΣΤΗΚΕ ΤΟ 2011.
ΤΟ FBI ΕΞΑΚΟΛΟΥΘΕΙ ΝΑ ΤΟΝ ΠΑΡΑΚΟΛΟΥΘΕΙ.
Υποτιτλισμός: Μιχαέλα Στεργιοπούλου